
EVIGT  LIV  ER  AT  KENDE  GUD  OG  HANS  SØN  JESUS  KRISTUS 


NUMMER   21 


1.  NOVEMBER  1922 


71.   AARGANG 


EVANGELIETS  ORDINANCER  ER 
NØDVENDIGE. 

Det  er  en  almindelig  Mening,  at  det  ikke  er  nødvendigt  at 
rette  sig  efter  nogen  bestemt  Lov  eller  underkaste  sig  nogen 
som  helst  Ordinancer  for  at  sikre  sig  Herlighed,  Lyksalighed 
og  Ophøjelse  i  Guds  Rige.  Mange  tænker,  at  dersom  de  kun 
lever  et  moralsk  Liv  og  ikke  overtræder  Landets  Love,  da  vil 
alt  være  godt,  selv  om  Ordinancer  iagttages  eller  ikke.  Denne 
Idé  har  disse  vistnok  faaet  ved  at  betragte  Folgerne  af  den 
religiose  Strid  og  Uenighed,  som  de  ser  omkring  sig,  idet  én 
paastaar,  at  hans  Anskuelser  og  Lærdomme  er  rigtige,  medens 
en  anden,  hvis  Lærdomme  i  mange  Henseender  er  vidt  for- 
skellige fra  den  førstes,  paastaar,  at  hans  Mening  er  den  rig- 
tige, at  man  skal  tro,  som  han  tror,  for  at  blive  salig. 

Denne  Tingenes  Tilstand  har  bragt  mange  til  at  holde  sig 
udenfor  alle  religiose  Samfund  og  at  anse  alle  Ordinancer  for 
unødvendige.  De  sætter  derfor  deres  Haab  til  gode  Gerninger 
og  et  retskaffent  Liv  som  det  rette  Middel,  hvorved  de  kan 
sikre  sig  Adgang  til  Guds  Rige.  I  nogle  Tilfælde  kan  denne 

Anskuelse  ogsaa  være  foraarsaget  ved  den  populære  Vild- 
farelse, som  prædikes  af  mange,  der  kalder  sig  Lærere,  nem- 
lig, at  Tro  paa  den  Herre  Jesus  Kristus  er  alt,  som  behøves, 
naar  der  hermed  folger,  hvad  de  kalder  en  Hjærte-For- 
andring.  Syndsforladelse  er  da  sikret,  siger  de,  og  Lydighed 
mod  Ordinancer  er  efter  deres  Mening  kun  en  Form  eller 
Ceremoni  uden  nogen  Betydning  som  Frelsemiddel.  En  Per- 
son, som  ikke  tror  paa  Nødvendigheden  af  at  underkaste  sig 
Evangeliets  Ordinancer,  men  lever  et  moralsk  og  samvittig- 
hedsfuldt Liv,  er  mere  respektabel  end  den,  som  adlyder  Or- 
dinancerne  og  hverken  er  moralsk  eller  samvittighedsfuld, 
men  dette  gør  derfor  ikke  Ordinancerne  unødvendige.  En  saa- 
dan  Person  maa  man  naturligvis  agte,  men  om  vi  end  be- 
undrer og  foretrækker  dennes  Ærlighed  fremfor  den  andens 
Hykleri,  saa  vil  dette  ikke  bevise,  at  Lydighed  mod  Ordinan- 
cerne bør  eller  tor  blive  tilsidesat,  eller  at  den  Førstnævnte 
ikke  vilde  have  været  endnu  mere  agtværdig  og  værd  at  fore- 
trække, hvis  han  havde  adlydt  dem.  Menneskene  kunde  hel- 
ler ikke  være  retfærdiggjorte  ved  at  nægte  at  adlyde  Ordinan- 
cer, som  Gud  har  indstiftet,  under  Paaskud  af,  at  de  ser  saa 
megen  Strid  og  Uenighed  blandt  de,  som  beraaber  sig  paa  at 
være  Kristi  Efterfølgere.  Det  vil  ikke  være  tilstrækkelig  Und- 
skyldning for  Forsømmelsen  af  deres  Pligter.  Dersom  det 
rette  Begreb  om,  hvad  der  er  nødvendigt  for  Menneskene,  ikke 
kan  erholdes,  da  kunde  de  maaske  undgaa  Ansvar  og  For- 
dømmelse, men  naar  Lyset  er  sendt  til  Verden  og  Vejen  an- 
vist dem,  hvor  de  kunde  faa  det  rette  Begreb  om  de  Ordinancer, 
som  maa  adlydes,  og  de  da  ikke  agter  paa  denne  Vejledning, 
saa  kommer  de  under  Fordømmelse,  og  deres  Fordommeise 
er  retfærdig.  Kun  faa,  som  kender  Biblens  Indhold,  vil  nægte, 
at  visse  Ordinancer  ansaas  for  at  være  nødvendige  og  bin- 
dende i  gamle  Dage,  og  at  de  derfor  blev  adlydt.  Det  mønster- 
værdige Eksempel  paa  Lj'dighed,  som  Jesus  viste,  og  de  minde- 
værdige Ord,  som  han  yttrede,  da  han  gik  til  Johannes  ved 
Jordans  Flod  for  at  dobes,  maa  i  sig  selv  være  tilstrækkeligt 

til  at  overtyde  enhver  om,  at  han  ansaa  Ordinancer  for  at 
være  nødvendige  og  bindende.  Han,  den  evige  Faders  Son, 
ved  hvem  Verden  var  skabt,  som  var  hellig  og  uden  Synd, 
ansaa  det  for  nødvendigt  at  vise  Lydighed  mod  Daabens  Or- 
dinance  for  »at  fuldkomme  al  Retfærdighed«.  Det  vil  maaske 
forekomme  mange  ydmygende  at  gaa  hen  og  blive  begravet 
i  Daabens  Vande,  men  Guds  Son  ansaa  det  ikke  for  nedvær- 
digende at  vise  Lydighed  mod  sin  Faders  Befaling,  og  han 
lærte  sine  Disciple  at  gore  det  samme  og  tillige  at  lære  andre, 
som  i  Fremtiden  maatte  komme  til  at  tro  paa  ham,  at  vise 
Lydighed  mod  denne  Ordinance. 

Der  er  ingen  Undtagelse,  thi  uagtet  Saulus  (senere  kaldet 
Paulus)  havde  hort  Herrens  Rost  fra  Himlen,  eller  at  Cor- 
nelius havde  været  betjent  af  en  hellig  Engel,  saa  maatte  de 
dog  underkaste  sig  Herrens  Befalinger  og  blive  døbt  til  Synds- 
forladelse og  modtage  den  Hellig-Aands  Gave  ved  Haands- 
paalæggelse,  for  siden  at  kunne  vandre  i  et  nyt  og  helligt 
Levned.  Hvis  de  ikke  havde  adlydt  disse  Fordringer,  vilde  de 
ikke  have  været  beredt  til  at  indgaa  i  Guds  Rige;  thi  Jesus 
sagde:  »Uden  nogen  bliver  født  af  Vand  og  Aand,  kan  han 
ikke  komme  ind  i  Guds  Rige«.  Han  blev  selv  født  af  Vand,  da 
Johannes  døbte  ham  i  Jordans  Flod,  hvorefter  ban  modtog 
den  Hellig-Aand,  med  andre  Ord,  han  blev  født  af  Vand  og 
Aand.  Jesus  blev  saaledes  et  Eksempel  for  alle,  som  tror  paa 
ham.  Den,  som  elsker  ham,  holder  hans  Befalinger.  En  mo- 
ralsk, oprigtig  og  samvittighedsfuld  Vandel  fritager  ingen  fra 
at  folge  ham  og  vise  Lydighed  mod  disse  Ordinancer;  det  gør 
dem  mere  værdige  til  at  erholde  Guds  Velsignelser,  og  den 
eneste  Maade  »at  opfylde  al  Retfærdighed«. 

Hvor  urimeligt  synes  det  ikke,  at  det  skulde  være  nødven- 
digt for  et  rent  og  helligt  Væsen,  som  Jesus,  paa  denne  Maade 
at  fuldkomme  al  Retfærdighed,  og  anses  for  unødvendigt  for 
syndefulde,  faldne  Mennesker.  Menneskene  kan  maaske  ind- 
bilde sig,  at  de  tror  paa  og  elsker  Jesus,  men  for  at  vise  denne 
Tro  og  Kærlighed,  maa  de  holde  hans  Befalinger. 

Skont  de  forskellige  Sekter  er  indbyrdes  uenige  om,  hvad 
der  er  Kristi  Befalinger,  saa  er  hans  Befalinger  dog  tydeligt 
nok  angivne  i  den  hellige  Skrift,  og  naar  de  bliver  fremsatte 
af  dem,  som  har  Myndighed  til  at  lære,  og  under  Indflydelse 
af  Guds  Aand,  vil  enhver  blive  overbevist  om  Sandheden  og 
den  store  Nødvendighed  at  adlyde  dem.  De  vil  indse,  at*  for  at 
behage  Gud  og  sikre  sig  Adgang  til  hans  Rige,  er  det  nødven- 
digt at  tro,  at  Jesus  Kristus  er  Guds  Søn,  at  omvende  sig  fra 
Synd,  at  blive  døbt  til  Syndsforladelse  og  modtage  Haands- 
paalæggelse  for  den  Hellig-Aands  Gave;  de  vil  indse,  at  disse 
er  Ordinancer,  som  maa  adlydes  for  at  kunne  optages  i  Guds 
Kirke  eller  blandt  dem,  som  han  anerkender  som  sit  Folk. 

Da  Folkemængden  paa  Pinsedagen  troede,  at  Jesus  var 
Guds  Søn,  som  en  Følge  af  hvad  de  havde  hørt  og  set,  og  de 
raabte  til  Apostlene:  »I  Mænd,  Brødre,  hvad  skal  vi  gøre  for 
at  blive  salige«,  blev  der  svaret:  »Omvender  Eder,  og  hver  af 
Eder  lader  sig  døbe  i  Jesu  Kristi  Navn  til  Syndernes  For- 
ladelse, og  I  skal  erholde  den  Hellig-Aands  Gave«.  De  adlød 
og  modtog  derved  de  lovede  Velsignelser.  Disse  Betingelser, 
som  var  nødvendige  i  fordums  Dage,  er  ligeledes  nødvendige 
for  Menneskene  i  vore  Dage.  Herren  er  et  uforanderligt  Væ- 
sen, og  hans  Love  og  Ordinancer  er  ogsaa  uforanderlige.  Han 
har  indstiftet  og  anvist  Midlerne,  ved  hvilke  Menneskene  kan 
komme  til  ham,  og  det  er  den  eneste  Vej,  som  de  kan  vandre 
paa  med  Sikkerhed. 


„FØREND  SØLVSTRENGEN  LØSNES". 

(Af  MorlenjA.  C.  Nicolaysen.) 
(Fortsat  fra  Side  313.) 

Det  er  mig  ogsaa  magtpaaliggende  at  hidsætte  ovenslaaende 
Forklaring  om  »Sølvstrængen«,  fordi  den  er  den  mest  natur- 
lige Løsning  paa  Problemet  i  Betragtning  af  de  mange  absolut 
vederhæftige  Fakta-Eksempler  paa  Forudfølelsers  Opfyldelse, 
profetiske  Underretninger,  Syner  og  profetiske  »Drømme«,  synsk 

Søvngang,  Samtale  mellem  Bekendte  under  Natten,  medens  de 
begge  sove,  Dodsfald  i  et  Hus  om  Natten,  medens  den  Dode 
aabenbarer  sig  for  en  anden  Sovende  i  samme  Hus  og  saa 
fremdeles,  hvilke  Eksempler  Camille  Flammarion  giver  i  sit 
folkeligt  videnskabelig-filosofiske  Værk,  1.  Bind  om  »Doden 
og  dens  Mysterier«. 

Jeg  skal  give  en  Illustration  fra  min  Bekendtskabskreds 
for  maaske  at  gore  det  mere  tydelig  for  Læseren.  For  kort  Tid 
siden  horte  jeg  fra  en  Moder,  der  var  bedrovet  over  et  privat 
Anliggende.  Hun  græd  i  Natlens  Timer  derover.  Hun  har  en 
Son  sydpaa  i  Utah;  medens  han  sov,  saa  han  sin  Moder  græde. 
Senere  hen,  da  de  modtes,  sagde  han  til  Moderen:  »Jeg  dromte, 
jeg  saa  Dig  græde  om  Natten,«  og  nævnede  Tidspunktet.  Mo- 
deren forklarede  det  med  et  bekræftende  Svar.  Jeg  fik  Oplys- 
ningen fra  hende  selv,  idet  hun  var  forbavset  over  det  sammen- 
stodende  Tilfælde.  I  Betragtning  af  det  aandelige  Jegs  Und- 
dragelse langs  »Solvstrengen«  under  Sovnen,  bliver  det  ikke 
vanskeligt  at  forklare  sig  det  aandelige  Sammentræf,  naar  den 
frigjorte  Aands  overordentlige  Seevne  og  Folsomhed  tages  i 
Betragtning. 

Folgende  er  et  andet  kort  Eksempel  fra  Flammarion:  Fru 
A.  havde  i  flere  Aar  haft  en  Tjenestepige,  som  hun  holdt 
meget  af.  Pigen  giftede  sig  og  fik  sit  Hjem  paa  en  Farm  langt 
fra  Fru  A.s  Hjemsted.  En  Nat  vaagnede  pludselig  den  tid- 
ligere Tjenestepige  og  sagde  til  Manden:  »Lyt!  Horer  Du!  Fru 
A.  kalder  paa  mig!«  Alt  omkring  var  Stilhed  og  Tavshed,  og 
Manden  beroligede  hende.  Kort  efter  blev  Hustruen  mere  ner- 
vøs og  erklærede:  »Jeg  maa  gaa  til  Fru  A.,  hun  kalder  paa 
mig,  og  jeg  er  vis  paa,  at  jeg  burde  gaa.«  Manden  provede 
igen  at  berolige  hende  og  slog  det  hen  med,  at  det  var  bare  en 
daarlig  Drom.  Den  næste  Dag,  da  Manden  gik  til  Byen,  er- 
farede han,  at  Fru  A.  var  bleven  pludselig  syg  den  fore- 
gaaende  Aften,  var  dod  om  Natten  og  havde  i  den  døende 
Tilstand  kaldt  paa  sin  forrige  Tjenestepige  og  netop  paa  det 
Tidspunkt,  da  hun  havde  hørt  sin  tidligere  Frues  Stemme 
kalde. 

Naar  Dromme  af  saadan  Beskaffenhed  staar  præget  tyde- 
ligt i  den  sete  eller  hørte  Erindring,  saa  har  de  deres  absolute 
Betydning.  De  aandelige  Jeg  var  i  dette  Tilfælde  i  Kærlighed 
tiltrukket  til  hinanden,  og  Modpartens  Kalden  var  saa  ind- 
tryksfuld,  at  det  endnu  ringede  i  hendes  Øren,  da  hun  vaag- 
nede.  Det  vil  tage  for  megen  Plads  at  nævne  andre  og 
slaaende  Eksempler.  Men  der  kan  ifølge  alle  disse  strengt 
ydre  tilkendegivne  Meddelelser  ikke  være  Tvivl  om,  at  det  er 
det  aandelige  Jeg  —  den  subjektive  Intelligens  —  som, 
medens  Legemet  hviler  paa  Lejet,  modtager  sine  Indtryk  i 
den  aandelige  Verden.  Skal  vi  gore  Sagen  end  mere  forstaae- 
lig  ved  en  Rettesnor,  saa  er  visse  Personer,  som  Videnskaben 
ogsaa  beviser,  bedre  og  mere  ejendommelig  sjælelig  udstyret 
end  andre  for  at  kunne  bevare  dette  af  Jeg'et  optegnede  Klar- 
syn. Det  skal  ikke  være  usagt,  at  guddommelige  Væsener  til 
Tider  gor  deres  Indflydelse  gældende,  som  f.  Eks.  i  Lorenzo 
Youngs  Syn. 

De,  som  med  hele  deres  Sjæl  har  omfattet  Jesu  Kristi  Evan- 
gelium, som  det  paany  er  aabenbaret  og  givet  til  Profeten  Jo- 
seph Smith,  kan  som  Regel  vide,  at  naar  de  forud  bestemt 
føler  eller  véd,  at  de  er  stillet  overfor  et  Onde,  en  Fare  og  lig- 
nende, at  de  i  Bon  og  Paakaldelse  kan  anraabe  Gud  om  Hjælp 
derimod  og  blive  hort  og  hjulpet  paa  forskellig  Maade, 

Det  omtalte  Magazin,  som  forklarer  de  psykiske  Funk- 
tioner, fordommer  skarpt  »Spiritismen« s  Seancer,  da  Medier 
ved  at  give  sig  ind  under  fremmede  Aanders  Fangenskab  bli- 
ver sjælelig  ødelagte,  og  de,  som  giver  sig  af  med  »Spiri- 
tismen«s  Kunst,  er  udsat  for  Bedrageri. 


AFLØSNING. 

Følgende  Ældster  er  hæderligt  afløst  fra  deres  Missions- 
virksomhed  i  Danmark:  Hans  G,  Hansen,  John  H.  Jørgensen, 
William  Petersen,  Orla  Nielsen,  Elis  H.  Tronier  og  Johannes 

Rasmussen.  De  afrejste  her  fra  Kobenhavn  den  26.  Oktober 
med  »United  States«. 

Vi  onsker,  at  Gud  maa  velsigne  disse  Brodre  i  Fremtiden 
for  alt  det  Gode,  de  har  udfort. 


EFTERAARSKONFERENCEN  I  AALBORG. 

Konferencen  aabnedes  Lordag  Aften  den  7.  Oktober  1922. 
Missionspræsident  Carl  E.  Peterson  og  Konfereneepræsident 
John  H.  Jorgensen  var  til  Stede.  Koret  sang  Salmen:  »Jeg 
tjener  Gud,  mens  jeg  er  ung«.  Bøn  af  Ældste  Orla  Nielsen. 
Salmen:  »Nu  Fryd  mit  Hjærte  finder«  blev  dernæst  sunget. 
Præs.  John  H.  Jørgensen  gav  Rapport  for  Aalborg  Gren.  Der 
var  indlemmet  8  Medlemmer  siden  sidste  Konference  og  gode 
Udsigter  for  Fremgang.  Han  gav  tillige  Rapport  for  Ung- 
domsforeningen og  den  kvindelige  Hjælpeforening.  Ældste 
Konrad  Klitgaard  rapporterede  Aalborg  Søndagsskole.  Ældste 
Orla  Nielsen  rapporterede*  sit  Arbejde  som  omrejsende  Mis- 
sionær i  Aalborg  Konference.  Til  Afveksling  sang  Koret: 
»Evigheds  Pagt«.  Søster  Martine  K.  Sørensen  bar  sit  Vidnes- 
byrd og  opmuntrede  til  Trofasthed.  Ældste  Owen  Poulsen  bar 
sit  Vidnesbyrd  om  Evangeliet.  Ældste  C.  P.  Sørensen  op- 
muntrede alle  til  at  gore  Fremgang.  Koret  sang:  »Skonne 
Dag«,  og  Modet  sluttede  med  Taksigelse  af  Konrad  Klitgaard. 

Søndag  den  8.  Oktober  Kl.  10  Form.  fortsattes  Konferencen. 
Salmen:  »Kom  Brodre,  Søstre«  blev  af  sungen.  Bon  af  Ældste 
Owen  Poulsen.  Salmen:  »Naar  Verden  er  kold«  blev  sunget. 
Et  udmærket  Søndagsskole-Program  udfortes  af  Aalborg, 
Brønderslev  og  Hjørrings  Sondagsskole-Klasser.  Til  Afveks- 
ling Salmen:  »Kastes  Du  paa  Bolgen  om«.  Fire  Sondagsskole- 
Elever  fra  Brønderslev  og  Hjørring  sang  en  smuk  Afskeds- 
sang som  en  Tak  tii  Missionær  Orla  Nielsen  for  hans  gode 
Arbejde.  Missionspræs.  Carl  E.  Peterson  komplimenterede 
Søndagsskolen  for  det  gode  Program,  som  var  udfort,  glædede 

sig  over,  at  nye  Tanker  og  Idéer  udfoldede  sig  i  Skolen,  gav 
et  kort  Resumé  af  de  Emner,  som  var  omhandlet.  Skolen  slut- 
tede med  Salmen:  »Velsign,  o  Gud,  Dit  Folk«.  Taksigelse  af 
Ældste  Holger  Jørgensen.  Til  Stede  106  Personer. 

Modet  Sondag  Efterm.  Kl.  2.  Koret  sang:  »Kom  Hellige«. 
Bon  af  Ældste  Orla  Nielsen.  Sang  af  Koret:  »Du  som  dadler 
og  fordommer«.  Et  Barn  blev  velsignet.  Præsidenten  for  Aal- 
borg Konference,  John  H.  Jørgensen,  og  omrejsende  Ældste  i 
Aalborg  Konference,  Orla  Nielsen,  blev  afløst  med  Tak  og 
Ære  for  deres  gode  Arbejde.  Kirkens  Generalautoriteter  og 
følgende  Brodre  og  Søstre  blev  foreslaaet  til  Opholdelse  i  de 
Helliges  Tro  og  Bønner:  Som  Præsident  for  den  danske  Mis- 
sion Carl  E.  Peterson,  Missionssekretær  Karla  Hansen,  C.  P. 
Sørensen  som  Præs.  for  Aalborg  Konference,  Vald.  Gerlach 
som  Sekretær  for  Aalborg  Konference  og  Martine  K.  Sorensen 
som  Missionær  i  Aalborg.  Markus  P.  Jacobsen  som  Forstan- 
der for  Frederikshavn  Gren,  Niels  Andersen  som  Forstander 
for  Hjorring  Gren,  Anders  Kemper  som  Forstander  for  Brøn- 
derslev Gren  med  Kristian  Nielsen  som  Medhjælper.  Som 
Præsidentinde  for  den  kvindelige  Hjælpeforening  Johanne  M. 
Petersen  med  Maren  Jørgensen  og  Petrea  Olsen  som  Raad- 
givere,  Sekretær  Elly  Gaspersen,  Kasserer  Agnes  Gerlach.  Som 
Forstander  for  Søndagsskolen  Konrad  Klitgaard,  1.  Raadgiver 
J.  P.  Jensen,  2.  Raadgiver  E.  A.  Sandberg,  Sekretær  Karlo 
Klitgaard.  Præsident  for  Ungdomsforeningen  Jens  C.  Olsen 
med  Holger  Jørgensen  og  Marie  Klitgaard  som  Raadgivere, 
Sekretær  Vald.  Gerlach.  Præsident  for  Kredslærerne  E.  A. 
Sandberg.  Sangleder  Vald.  Gerlach.  Organister  Marie  Ras- 
mussen og  Anna  Jensen  samt  Sangkorets  Medlemmer. 

Ældste  Niels  Andersen  talte  over  Emnet:  »Hvorledes  staar 
vi  i  vort  Forhold  til  andre  Mennesker«.  Ældste  Orla  Nielsen 
rapporterede  Frederikshavns  Gren,  samt  takkede  alle  de  til- 
stedeværende Søskende  for  den  Venlighed  og  Gæstfrihed,  de 
havde  vist  ham  i  hans  Missionstid,  som  nu  var  til  Ende. 

Anders  Kemper  rapporterede  Brønderslev  Gren.  Til  Afveks- 

ling  sang  Koret  en  Salme.  Missionspræs.  Carl  E.  Peterson 
fremdrog  nogle  Minder  fra  Carthage  Fængsel,  hvor  John 
Taylor  sang  den  indholdsrige  Sang:  »En  stakkels  sorgbetyn- 
get  Mand«  (som  Koret  havde  sunget),  kort  for  Joseph  Smith 
og  Hyrum  Smith  ofrede  deres  Blod  for  Sandhedens  Sag. 
Præs.  John  H.  Jørgensen  takkede  alle,  som  havde  vist  ham 
Venlighed  under  hans  Mission  her  i  dette  smukke  Land,  hvor 
hans  Forældre  var  fodt,  og  det  vilde  glæde  ham  at  hore  i 
Fremtiden,  at  Aalborg  Konference  gik  fremad.  Præs.  G.  P. 
Sørensen  og  Søster  C.  P.  Sørensen  talte  om  det  gode  og  in- 
spirerende Program,  som  var  udført  af  Søndagsskolen.  Modet 
sluttede  med  Salmen:  »For  Dig  vi  komme«.  Taksigelse  af 
Vald.  Gerlach. 

Modet  Søndag  Aften  Kl.  7.  Salmen:  »Fra  Himlens  høje 
Hvælv«.  Bon  af  Ældste  L.  Gaspersen.  Salmen:  »Elskte  Zion, 
stærkt  Du  stande«  blev  sunget  af  Koret.  Ældste  Owen  Poul- 
sen talte  over  Emnet  Tro.  Til  Afveksling  sang  Koret:  »Mon 
hjemme  i  Dalen  jeg  savnes«.  Missionspræs.  Carl  E.  Peterson 
talte  over  Emnet:  »Hvorfor  bygger  Mormonerne  Templer«. 
Modet  sluttede  med  Salmen:  »Kongernes  Konge«.  Taksigelse 
af  Ældste  Jens  Olsen.  Til  Stede  var  ca.  150  Personer. 

Mødet  Mandag  Aften  Kl.  8.  Salmen:  »Brudte  ere  Morkets 
Lænker«  blev  sunget.  Bøn  af  Ældste  Owen  Poulsen.  Koret 
sang  Salmen:  »Stor  Herren  er  og  til  hans  Pris«.  Missionspræs. 
Carl  E.  Peterson  talte  om  Orden  og  Disciplin  indenfor  Kir- 
ken og  følgende  Emner:  Bønnen,  Uddannelse  af  Lærere  og 
Lærerinder,  Skandinaviens  Stjerne,  Tiende,  Kundskab  om 
Gud  og  hans  Værker.  Modet  sluttede  med  Salmen  »Messias 
han  kommer«.  Taksigelse  af  Missionspræs.  Carl  E.  Peterson. 

Tirsdag  Aften  sluttede  den  vellykkede  Konference  med  en 
festlig  Sammenkomst  i  Forbindelse  med  en  Bazar,  arrangeret 
af  den  kvindelige  Hjælpeforening,  samt  et  godt  Program. 

Orla  Nielsen, 
Skriver. 

EN  LYNFART  I  UNIVERSET. 

Et  sandfærdigt  Indtryk  af  Aandernes  Tilstand  efter  Døden 

og  de  himmelske  Boliger. 

(Oversat  af  Morten  A.  C.  Nicolaysen.) 

Ældste  Lorenzo  Young,  en  Broder  til  Brigham  Young, 
havde,  før  han  blev  et  Medlem  af  Kirken,  i  1827  eller  28  fol- 
gende  Syn  ligesom  Paulus*)  eller  maaske  med  en  mere  kor- 
rekt Benævnelse  en  Henrykkelse  i  Aandeverdenen  og  til  de 
højere  himmelske  Boliger. 

Det  er  en  af  de  mange  Stadfæstelser  af  den  personlige 
Aands  Samhørighed  med  Legemet,  som  mange  Ældster  i 
Kirken  kan  berette  om,  og  som  jeg  eventuelt  senere  skal 
komme  tilbage  til  i  deres  udprægede  Realisme,  da  de  klargør, 
hvad  jeg  har  skrevet  om  Flammarions  Bog  og  »Sølvstrengen«. 

Jeg  oversætter  hermed  fra  hans  Autobiografi.  (Bemærknin- 
gerne i  Parentes  er  af  Oversætteren.) 


*)  Paulus  omtaler  i  det  12,  Kap.  af  andet  Korinter  Brevet  sin 
Henrykkelse  til  den  tredje  Himmel.  Han  var  rimeligvis  længere 
fremme  i  den  Stad,  hvor  det  blev  betydet  Broder  Young  at  vende 
om,  thi  Paulus  siger,  at  han  havde  ikke  Lov  at  udtale  sig  om,  hvad 
han  horte.  Det  skete  i  Aaret  44  ved  den  Tid,  han  begyndte  sin 
første  Missionsrejse,  da  han  siger,  det  var  14  Aar  siden.  Aaben- 
barelsen  er  ikke  identisk  med  den,  han  modtog  ifolge  Ap.  Gern. 
22:  17.  og  Gal.  2:  2.  —  Paulus  er  aldeles  sikker  paa,  hvad  han  har 
oplevet,  men  efter  hans  Udtalelse  véd  han  ikke,  hvorledes  det  gik 
til  med  denne  Henrykkelse.  Udtalelsen:  »Af  en  saadan  (Personlig- 
hed) vil  jeg  rose  mig«  lader  os  dog  ane,  han  mente,  det  maatte 
være  hans  aandelige  Personlighed,  som  var  henrykket.  Lorenzo 
Young  vilde  ikke  have  vidst  mere,  om  han  ikke  var  bleven  til- 
ladt at  se  sit  eget  efterladte  Legeme,  ligesom  flere  andre  i  denne 
Uddeling  har  set  det  ved  en  foreløbig  Henfart  i  Aandeverdenen. 
Overfor  Joseph  Smiths  første  høje  Aabenbaring  af  Faderen  og 
Sønnen  er  det  ogsaa  rimeligst  at  antage,  at  hans  aandelige  Per- 
sonlighed var  henrykket  for  at  kunne  taale  Synet  af  Væsener,  der 
i  deres  høje  Fremskridtstilstand  reflekterer  det  samme  Lys  og 
Kraft,  som  er  beskrevet  i  nærværende  Syn,  og  som  Kod  og  Blod 
ikke  kan  taale  uden  at  fortæres  deraf.  Det  var  ogsaa  Apostel  Orson 
F.  Whitneys  Mening  om  Joseph  Smith  i  en  Konference-Tale,  som 
jeg  selv  overhørte  for  flere  Aar  siden,  idet  han  henviste  til  Mose 

»Medens  jeg  opholdt  mig  i  Watertown,  blev  jeg  gift  og  flyt- 
tede senere  til  Menclon,  Monroe  Gounty,  New  York.  Paa  dette 
Sted  havde  jeg  en  mærkværdig  Di  om  eller  Syn.  Det  forekom 
mig,  at  jeg  døde.  I  et  Øjeblik  var  jeg  ude  af  Legemet  med 
fuld  Bevidsthed  om,  at  der  var  sket  en  Forandring.  En  him- 
melsk Budbærer  eller  Vejleder  stod  med  det  samme  ved  min 
Side.  Jeg  tænkte  og  handlede  lige  saa  naturligt,  som  jeg 
havde  gjort  i  Legemet,  og  alle  mine  Sanseindtryk  syntes  at 
være  lige  saa  fuldkomne  uden  Legemet,  som  da  jeg  besad  det. 
Den  tilstedeværende  himmelske  Personlighed  var  klædt  i 
skinnende  hvidt.  Jeg  forblev  en  kort  Tid  i  Værelset,  hvor  jeg 
saa  mit  Legeme  ligge.  Min  Søster  Fanny,  som  boede  hos  mig 
paa  det  Tidspunkt,  og  min  Hustru  græd  bittert  over  mit  Døds- 
fald. Jeg  havde  megen  Medfolelse  med  dem  i  deres  Sorg  og 
ønskede  at  trøste  dem.  Jeg  folte,  at  jeg  var  under  min  him- 
melske Ledsagers  Styrelse  eller  Kontrol.  Jeg  bad  ham  give 
mig  det  Privilegium  at  tale  til  dem,  men  han  sagde,  at  han 
kunde  ikke  tilstede  det. 


Syner  i  »Den  kostelige  Perle«.  Apostelen  meddeler  i  1.  Kap.  af  sin 
Aabenbaring,  at  han  var  henrykket  i  Aanden,  da  han  saa  Jesus 
Kristus,  hvis  Udseende  var,  som  naar  Solen  skinner  i  sin  Kraft. 
Det  er  ogsaa  et  analogisk  Bevis  for  ovennævnte  Synspunkt.  Det 
»Paradis«,  som  Lukas  omtaler  i  23.  Kap.  43.  V.,  maa  ikke  for- 
veksles med  det  højere  »Paradis«,  som  Paulus  var  henrykket  til, 
og  som  ogsaa  Jesus  omtaler  i  sin  Aabenbarelse  til  Johannes  2.  Kap. 
7.  V.  —  Det  fremgaar  ligeledes  af  Efeserbr.  4:  10.  og  Hebr.  4:  13.— 
14.,  at  der  er  flere  »Himle«  eller  ophøjede  Boliger.  Det  er  et  Vid- 
nesbyrd om  Joseph  Smiths  guddommelige  Kaldelse  og  profetiske 
Syn,  at  han  forstod  dette.  Han  siger:  »Der  gives  tre  Himle  eller 
Grader  i  den  celestiale  Herlighed.  Og  for  at  erholde  den  hojeste 
maa  et  Menneske  indgaa  i  denne  Præstedømmets  Orden;  der  menes 
hermed  den  nye  og  evige  Ægteskabspagt;  og  med  mindre  han  gør 
dette,  kan  han  ikke  opnaa  den.« 

Endog  den  lærde  danske  Biskop  Skat-Bordam,  som  vi  kan  takke 
for  en  udmærket  Oversættelse  af  det  Ny  Testamente,  udtalte  om 
Paulus's  Syn,  at  »det  betegner  en  aandelig  Trinfølge  mellem  disse 
Himle,  efter  den  forskellige  Fylde,  hvori  deres  Beboere  lever  deres 
Liv  i  Gud.«  —  Deri  kan  vi  give  ham  Bet.  Mennesket  bor  i  Kærlig- 
hed til  Gud  og  Næsten  tragte  efter  den  hojeste  Grad. 

(Ifolge  Artiklen  »Forend  Solvstrengen  losnes«  er  der  ingen 
Tvivl  om,  at  de  alle  tre  var  til  Stede  her,  medens  deres  Le- 
gemer hvilede  paa  Lejet,  og  at  det  virkelig  forekom  de  to 
Kvinder  —  seende  med  deres  aandelige  Øjne  —  at  Broderen 
og  Manden  var  dod.  Det  var  naturligvis  ogsaa  af  denne  Grund, 
at  Ledsageren  med  den  fulde  Forstaaelse  af  de  aandelige 
Love  ikke  kunde  tillade  nogen  Forstyrrelse  og  Samtale.) 

Min  Ledsager  sagde  nu  til  mig:  »Lad  os  gaa.« 

Det  forekom  mig,  som  om  alle  Afstandsforhold  var  til- 
intetgjort. Vi  gik  tilsyneladende  opad  og  var  næsten  øjeblikke- 
lig i  en  anden  Verden.  Den  var  saa  storslaaet,  at  jeg  ikke 
kunde  danne  mig  et  Begreb  om  dens  Omfang.  Den  var  fyldt 
med  talløse  Væsner,  som  syntes  lige  saa  naturlig  menneske- 
lige som  de,  mellem  hvilke  jeg  havde  levet.  Jeg  havde  været 
bekendt  med  nogle  af  dem  i  den  forladte  Verden.  Min  Led- 
sager oplyste  mig  om,  at  de,  jeg  saa,  endnu  ikke  var  ankomne 
til  deres  endelige  Bestemmelsessted.  Det  forekom  mig,  at 
alle  Slags  Folk  var  tilfældigt  blandet  ligesom  paa  Jorden. 
Deres  Omgivelser  og  Opførselsmaade  betydede,  at  de  befandt 
sig  i  en  Forventningstilstand  og  var  beredt  paa  indholdsrige 
Begivenheder  for  deres  Fremtid. 

Medens  vi  forlod  dette  Sted,  sagde  min  Ledsager:  »Jeg  vil 
nu  vise  Dig  de  Fordømtes  Tilstand.«  Og  idet  han  pegede  med 
sin  Haand,  sagde  han:  »Se!« 

Jeg  saa  ned  over  en  Afstand,  som  forekom  mig  ufattelig. 
Jeg  stirrede  paa  en  umaadelig  stor  Egn,  opfyldt  af  en  Masse 
Væsner.  Jeg  kunde  se  enhver  Ting  med  den  mest  nøjagtige 
Tydelighed.  Den  store  Folkemængde  saa  yderst  ulykkelig  ud. 

»Disse,«  sagde  min  himmelske  Ledsager,  »er  de,  som  har 
stødt  Frelsens  Midler  fra  sig,  som  blev  udrakt  indenfor  deres 
Omgivelser;  og  de  har,  som  Du  ser,  bragt  Fordømmelsen  over 
sig  selv.« 

Udtrykket  i  de  Lidendes  Ansigter  var  tydeligt  og  ikke  til 
at  tage  fejl  af.  De  betydede  det  yderste  Samvittighedsnag, 
Sorg  og  Nedslaaethed.  Det  var  let  nok  at  se,  at  de  var  sig  be- 

vidst,  at  ingen  andre  end  dem  selv  kunde  dadles  for  deres 
elendige  Tilstand.  Denne  Scene  gjorde  saa  stærkt  Indtryk  paa 
mig,  at  jeg  ikke  kunde  tilbageholde  Taarerne. 

Min  Ledsager  udtalte  igen:  »Lad  os  vende  bort  herfra.« 

Vi  var  straks  ved  Porten  af  en  herlig  By.  En  Vagt  aabnede 
den,  og  vi  passerede  indenfor.  Byen  var  overordentlig  skøn, 
og  som  det  ligger  over  min  Evne  at  kunne  beskrive.  Den  var 
indhyllet  i  det  reneste  hvide  Lys,  stærkt  uden  at  være  skæ- 
rende eller  ubehageligt.  Beboerne,  Mænd  og  Kvinder,  var  i 
deres  Beskæftigelser  og  Omgivelser  tilfredse  og  lykkelige.  Jeg 
kendte  dem,  jeg  mødte,  uden  at  blive  fortalt,  hvem  de  var. 
Jesus  og  de  forste  Apostle  var  der.  Jeg  saa  og  talte  med 
Apostlen  Paulus. 

Min  Ledsager  tillod  mig  ikke  at  dvæle  længe  undervejs, 
men  førte  mig  temmelig  hurtig  gennem  denne  Egn  til  en 
anden  endnu  højere,  men  forbunden  med  den.  Den  var  endnu 
skønnere  og  herligere  end  nogen  Ting,  jeg  før  havde  set. 
Dens  Udstrækning  og  Pragt  forekom  mig  at  være  ufattelig. 

Min  Ledsager  pegede  paa  et  Paladsomraade,  som  overgik 
alt  i  Fuldkommenhed  og  Skønhed.  Det  var  indhyllet  i  den 
stærkeste  Lysvibration.  Det  syntes  at  være  en  mægtig  Lys- 
fontæne, der  kastede  sin  stærke  Funklen  og  Tindren  af  Her- 
lighed til  alle  Sider,  og  jeg  kunde  ikke  forestille  mig  Grænsen 
for  dens  Udstrømning.  Saa  siger  min  Ledsager:  »Det  er 
Stedet,  hvor  Gud  residerer.«  Han  tillod  mig  at  gaa  ind  i  den 
herlige  Stad,  men  kun  et  kort  Stykke.  Uden  at  tale  vinkede 
han  til  mig  paa  en  Maade,  som  lod  mig  forstaa,  at  vi  skulde 
vende  om. 

Vi  var  snart  efter  i  en  tilstødende  Stad.  Jeg  mødte  der  min 
Moder  og  Søster,  den  sidste  døde  i  seks  Aars  Alderen.  Jeg 
kendte  dem  med  det  samme. 

Efter  en  kort  Tids  Samkvem  med  de  rene  og  lykkelige  Væs- 
ner paa  dette  Sted,  sagde  min  Ledsager  igen:  »Lad  os  gaa.« 
Vi  var  snart  tilbage  og  ud  af  Porten.  Min  Ledsager  sagde  der- 
paa:  »Nu  vil  vi  Aende  tilbage.« 

Jeg  kunde  tydelig  se  Verden,  hvorfra  vi  var  udgaaet.  Den 
syntes  at  ligge  i  en  uhyre  Afstand  under  os.  Den  saa  for  mig 
ud  til  at  være  skyet,  trist  og  mork.  Jeg  blev  opfyldt  af  en 
sorgelig  Skuffelse,  jeg  kan  gerne  sige  Skræk  ved  Tanken  om 
at  returnere  til  det  jordiske  Sted.  Jeg  formodede,  jeg  var 
gaaet  bort  for  at  blive  i  de  himmelske  Boliger,  som  jeg  saa 
længe  havde  ønsket  at  se.  Den  Tanke,  at  jeg  skulde  vende  til- 
bage, havde  indtil  dette  Nu  ikke  indtruffet  hos  mig. 

Jeg  fremførte  mine  Anmodninger  til  Ledsageren  om  at  lade 
mig  forblive.  Han  svarede,  at  »jeg  var  kun  ifolge  Tilladelse 
bleven  vist  disse  himmelske  Steder,  for  jeg  havde  endnu  ikke 
opfyldt  min  Mission  i  den  jordiske  Verden;  jeg  maatte  der- 
for gaa  tilbage  til  mit  Legeme.  Hvis  jeg  var  trofast  mod  Guds 
Naadegaver,  som  vilde  blive  tildelt  mig,  og  hvis  jeg  vilde 
bære  et  trofast  Vidnesbyrd  til  de  jordiske  Indbyggere  om  den 
korsfæstede  og  opstandne  Frelser  og  hans  Forløsergerning  for 
Mennesket,  da  skulde  jeg  i  Løbet  af  en  forholdsvis  mindre 
Tid  blive  tilladt  at  vende  tilbage  til  disse  Steder  og  blive  der.« 

Disse  Ord  gav  mig  Trøst  og  inspirerede  min  Sjæl  med 
Troens  Lys.  For  mig  var  disse  Ting  virkelige.  Jeg  følte,  at  jeg 
var  bleven  betroet  en  stor  Mission,  og  jeg  antog  den  af  mit 
ganske  Hjerte. 

Denne  Missions  Ansvarlighed  har  siden  den  Tid  hvilet  paa 
mit  Sind. 

Vi  vendte  tilbage  til  mit  Hus.  Der  saa  jeg  mit  jordiske  Le- 
geme, og  det  forekom  mig  at  ligge  livløst  som  til  Begravelse. 

Det  var  med  Uvilje,  at  jeg  igen  tog  det  i  Besiddelse,  men 
med  Forsæt  om  at  gaa  til  mine  daglige  Pligter  og  at  opfylde 
den  mig  betroede  Mission.  Jeg  vaagnede  og  fandt  mig  selv 
liggende  paa  Lejet.  Jeg  laa  den  øvrige  Del  af  Natten  og  over- 
tænkte, hvad  der  var  bleven  vist  mig.  Hvad  jeg  saa,  var  lige 
saa  virkelig  for  enhver  af  mine  Sanser  som  andre  Ting,  jeg 
har  været  i  Berøring  med  her  i  Livet.  Og  Erindringen  om 
denne  Tildragelse  staar  lige  saa  klar  for  mig  i  Dag  efter  halv- 
tredsindstyve Aars  Forløb  med  deres  mange  Omskiftelser. 

Skont  jeg  ikke  tilhørte  nogen  Kirke  (det  var  2 — 3  Aar  før 
Kirkens  Oprettelse),  saa  var  Aanden  fra  den  Tid  med  mig, 
saa  jeg  kunde  staa  op  og  vidne  om  Frelserens  Lidelser  og 
Forlosergerning.  Ved  enhver  Lejlighed,  offentlig  og  privat, 
formanede  jeg  Folket  til  at  øve  Tro  paa  Jesus  Kristus,  at  om- 
vende sig  fra  deres  Synder  og  leve  et  retfærdigt  Liv  og  øve 
gode  Gerninger. 

(Der  er  ingen  Tvivl  hos  mig  om  denne  Beretnings  Virke- 
lighed, og  at  Broder  Youngs  Aand  var  henrykket  til  de  him- 
melske Stæder  og  Boliger.  —  Kristus  selv  udtalte  hernede 
med  Hensyn  til  denne  Sag:  »Eders  Hjærte  vorde  ikke  for- 
færdet; tror  paa  Gud  og  tror  paa  mig.  I  min  Faders  Hus  er 
der  mange  Boliger;  var  det  ikke  saa,  havde  jeg  sagt  Eder  det; 
thi  jeg  gaar  bort  for  at  berede  Sted  for  Eder.  Og  naar  jeg  er 
gaaet  bort  og  har  beredt  Eder  Sted,  kommer  jeg  igen,  og  jeg 
vil  tage  Eder  til  mig,  for  at  ogsaa  I  skulle  være,  hvor  jeg  er. 
Og  hvor  jeg  gaar  hen  —  Vejen  vide  I.«  (Se  iovrigt  hele  Jo- 
hannes Ev.  14.  Kap.).  Det  Budskab  og  den  Mission,  Lorenzo 
Young  fik,  var  iøvrigf  ogsaa  i  Harmoni  med  Frelserens  Ord  i 
dette  Kapitel. 

Jeg  har  heller  ingen  Grund  til  at  tvivle  om  Eksistensen  af 
Lysets  Engle,  thi  jeg  véd,  at  en  saadan  aabenbarede  sig  og 
besogte  min  Hustru,  medens  hun  var  lysvaagen,  og  overbragte 
et  privat  Budskab.  Hun  saa  Vedkommende  i  Lysskikkelse 
lige  saa  klart  som  enhver  anden  Personlighed.) 

Ga.  3  Aar  efter  sit  Syn,  i  Aaret  1831,  blev  Lorenzo  Young 
overbevist  om,  at  den  nylig  forkyndte  »Mormonisme«  var 
Sandheden,  Vejen  og  Livet.  Han  var  hele  sit  Liv  en  trofast 
Arbejder  for  Guds  Riges  Opbyggelse;  han  blev  meget  prøvet 
og  forfulgt  og  udstod  mange  Lidelser  for  Evangeliets  Skyld; 
han  var  tro  indtil  Enden  og  har  saaledes  arvet  Livets  Krone. 

I  Slaget  ved  Croaked  River  mod  Pøbelen  saa  han  igen,  at 
Lysets  Sendebud  ikke  var  langt  fra  de  trofaste  Hellige.  Han 
blev  trængt  ud  mod  den  yderste  lodrette  Jordrand  til  Floden, 
der  løb  10  Fod  forneden,  og  en  stor  Missourianer  rejste  sit 
Sværd  mod  ham  for  med  et  desperat  Slag  at  slaa  ham  ihjel; 
han  fortæller  derom: 

»Da  hans  Arm  udstraktes,  saa  jeg  en  Haand  passere  ned 
bag  hans  Hjerne  og  mellem  hans  Skulder.  Der  var  ingen 
andre  Personer  i  Nærheden,  og  jeg  har  altid  været  af  den 
Mening,  at  jeg  saa  Herrens  Engels  Haand  lægge  sig  imellem 
til  min  Befrielse.  Thi  min  Fjendes  Arm  blev  øjeblikkelig  lam, 
og  jeg  fik  Tid  til  at  sætte  mig  til  Modværge  og  fri  mig  selv 
fra  den  livsfarlige  Situation.« 


DØDSFALD. 

Broder  Chr.  G.  Christiansen  afgik  ved  Døden  i  sit  Hjem  i 
Mink  Creek,  Idaho,  den  23.  September  1922  og  blev  begravet 
fra  Mink  Creeks  Mødehus.  Mange  af  Afdødes  Slægt  og  Venner 
talte  ved  Baaren  og  bar  Vidnesbyrd  om  hans  gode  Karakter 
og  Trofasthed.  Efter  Mødet  blev  Afdøde  fort  til  Richmond, 
Utah,  hvor  Bisættelsen  fandt  Sted.  Br.  S.  C.  Nielsen,  Rich- 
mond, indviede  Graven. 

Br.  Christiansen  var  født  i  Fjellingstrup,  Sjælland,  den  31. 
Marts  1859  og  blev  Medlem  af  Kirken  den  29.  Marts  1886. 

(Fra  »Bikuben«.) 

